Ainakin kolmessa videossa tapahtuma-aikaan 12—13-vuotias lapsi oli seksuaalisessa kanssakäymisessä koiran kanssa.

Käräjäoikeus katsoi teon törkeäksi lapsen hyväksikäytöksi ja luonteeltaan ihmisarvoa alentavaksi.

Hovioikeus oli samaa mieltä.

Miika Johannes Aarnio sai kahden vuoden ja seitsemän kuukauden vankeusrangaistuksen.

Aarnio kohtasi uhrinsa anonyymisti Kik Messenger pikaviestipalvelussa. FOTOLIA

Nykyään 42-vuotiaalla miehellä oli vuosina 2015—2017 lähes kahden vuoden seksuaalissävytteinen viestittely 12—13-vuotiaan tytön kanssa.

Kik Messenger -pikaviestipalvelun avulla käyty keskustelu ja siihen liittynyt kuvatiedostojen vaihto oli hyvin suorasukaista. Mies ohjasi tyttöä seksuaalisiin aiheisiin, mutta tyttökin oli aktiivinen.

Mies lähetti uhrilleen kymmenkunta kuva sukupuolielimestään. Vastavuoroisesti hän sai tytön lähettämään itselleen yli 10 kuvaa sukuelimestään samoin kuin yli 10 videota, jossa tyttö tyydyttää itseään.

Kolmessa näistä videoista oli koira mukana.

Mies oli ohjannut keskustelua ”koiraseksiin” ja antanut ohjeita, kuinka kuvata toimintaa.

Nimimerkin suojissa

Videoilla oli mahdollisesti esiintynyt tytön isän koira. Oikeus ei kuitenkaan päässyt tästä tai videoiden lapsen henkilöllisyydestä varmuuteen.

Videon koira kuitenkin näytti perheen koiralta, kun oikeus vertasi koiran kuvaa videon koiraan.

Videot ovat viranomaisten hallussa olevaa takavarikoitua todistusaineistoa.

Viestittelyn lomassa mies ehdotti myös tapaamista. Se ei toteutunut.

Kik Messengerille ominaiseen tapaan nykyään 42-vuotias Miika Johannes Aarnio käytti nimimerkkiä.

Poliisi pääsi Aarnion jäljille, koska tämä viestitteli myös ainakin neljän muun alle 16-vuotiaan tytön kanssa.

Videolta voit katsoa, millaisia viestejä aikuiset miehet lähettivät teinityttöinä esiintyneille toimittajille. Kyseessä on helmikuussa toteutettu video, joka ei sovellu herkille.

15-vuotias auttoi ratkaisevasti

15-vuotias tyttö ja hänen vanhempansa olivat tehneet rikosilmoituksen. Länsi-Uudenmaan poliisin ei onnistunut selvittää nimimerkkiä käyttävän lapsen hyväksikäytöstä epäillyn henkilön henkilöllisyyttä.

Eräs 15-vuotias tyttö järjesti kuitenkin oma-aloitteisesti tapaamisen – tai pikemminkin valetapaamisen – nimimerkkiä käyttävän henkilön kanssa. Lokakuussa 2017 poliisi nappasi verekseltään Vihdissä asuneen Aarnion.

Hänen hallustaan löytyi valtaisa määrä lasten hyväksikäyttömateriaalia sisältäviä kuvatiedostoja sekä videoita. Pelkkiä videoita oli useita tuhansia.

Tiedostot esittivät muun muassa sitomisia. Osa aineistosta esitti eläimiin sekaantumista.

Poliisi selvitti myös Aarnion koneellaan käyttämät salausohjelmat.

Samoin poliisi sai selville ne lapset, joiden kanssa hän viestitteli iPhone-kännyköillään Kik Messengerin avulla anonyymisti.

Yhden lapsista Aarnio oli tavannut ja tapaamisen aikana kähminyt tätä.

Myönsi sisällön, ei ikää

Viime vuoden kesällä Aarnio sai syytteet törkeästä lapsen seksuaalisesta hyväksikäytöstä, viidestä lapsen seksuaalisesta hyväksikäytöstä, seksuaalipalvelujen ostamisen yrityksestä nuorelta, kahdesta sukupuolisiveellisyyttä loukkaavan lasta esittävän kuvan hallussapidosta sekä lapsen törkeän seksuaalisen hyväksikäytön yrityksestä.

Ainostaan viimeinen syyte meni nurin. Muut syytteet Espoon käräjäoikeus katsoi näytetyksi toteen.

Vakavin teoista oli se, jossa Aarnio houkutteli ja onnistui saamaan 12—13-vuotiaan tytön lähettämään itselleen videoita kanssakäymisestä koiran kanssa sekä masturbaatiosta.

Aarnio myönsi tuolle tytölle lähettämät Kik-viestit ja tältä saamansa kuvat sekä videot. Hän kuitenkin kiisti tienneensä tytön todellista ikää.

Aarnio väitti olettaneensa tämän olevan 16-vuotias. Hän kertoi, että oli pyrkinyt selvittämään tytön ikää ja täsmälleen saman niminen nuori löytyikin netistä ja oli tekohetkellä 16-vuotias. Nyt tämä henkilö on 20-vuotias.

Kik Messengerin ikäraja on 17 vuotta.

Yli 22 500 euron korvaukset

Espoon käräjäoikeus ei uskonut Aarniota. Oikeus uskoi tyttöä, jonka mukaan mies tiesi hänen olevan 12-vuotias.

Oikeus katsoi rikoksen näytetyksi toteen. Teossa oli erityisen nöyryyttäviä piirteitä. Teko osoitti ihmisarvon alentamista.

Oikeus totesi, että yksin tämän rikoksen eli lapsen törkeän hyväksikäytön rangaistus olisi vuosi ja kymmenen kuukautta vankeutta.

Toteen näytettyjä rikoksia oli kuitenkin paljon enemmän, vaikkakaan ne kaikki eivät olleet yhtä vakavia.

Yhteinen tuomio on kaksi vuotta ja seitsemän kuukautta vankeutta.

Käräjäoikeus määräsi yrittäjänä toimineen Aarnion maksamaan viidelle uhrilleen korvausta 5 500 euroa, 3 500 euroa, 4 000 euroa, 8 000 euroa (törkeä hyväksikäyttö) ja 1 500 euroa. Korvaukset on maksettava korkoineen tekopäivästä lukien.

Hovioikeus käsitteli syytteitä syksyllä suljetuin ovin seitsemän työpäivän ajan. JYRKI VESA

Käräjäoikeus antoi tuomionsa elokuussa 2018. Käräjätuomio ei kuitenkaan saanut lainvoimaa eikä Aarniota passitettu suoraan vankilaan, koska hän oli jo ollut useita kuukausia vangittuna.

Aarnio valitti Helsingin hovioikeuteen lähes koko tuomiosta.

Hovioikeus järjesti kuluneen syksyn aikana viisi erillistä pääkäsittelyä, seitsemänä työpäivänä kunkin nuoren asianomistajan osalta erikseen.

Tuomionsa hovioikeus antoi kuluvan viikon torstaina. Hovioikeus perustelu ratkaisuaan hieman eri sanoin kuin käräjäoikeus, mutta toteaa lopputulemaan, ettei se muuta käräjäoikeuden tuomiota.

Käräjäoikeuden tuomio jäi voimaan.